رووژنامەی  Financial Express رایگەیانیە، بەهارات جین لە خێزان نەداریگ لەداڵگبوی ک نەتوەنستنە  وە فەرمی چەودیاری خوەنینی بکەن، پەیانەکردن کار جیگیریگ پاڵنەری بویە تا بچوودە ناو جادەیل و  پویل پەیا بکەێد.
ئەو کەسە ئیرنگە خاوەن 7.5 کرور روپیەس، نزیکەی یەک ملیۆن دۆلار ئەمریکی.
رووژنامەی Indian Times ئاشکەرایکرد، جین مانگانە نزیکەی 728 دۆلار پەیاکردیە لە ری گەیاکردن، یڵیش ری وەپی دایە بوودە خاوەن شوقەیگ دوو وتاقی و دوو دوکان ک وە کرایان دایە وە بڕ مانگانەی 364 دۆلار.
لە ناوبەین 10 تا 12 ساعەت لەری میهرەبانی مەردم رووژانە 30 دۆلار جەمەوکەێد، و ئی ری پارە دراوردنیە هیشتیە زاڕوویەیلی لە مەکتەو بخوەنن و ئەندامەیل خێزانی لە دووکان  پەراوگە کاربکەن.
هەرچەن خاوەن ئێ سامانەس و خێزانەگەی داوا لەلی کەن واز لە گەیایی بارێد باوجی گووش وەپیان نیەیەێد و وەردەوامە لە کارەگەی لە شوینەیل سەرەکی لە گشت شارەیل جویر Chhatrapati Shivaji Terminus أو Azad Maidan.
